CELEX: 52016PC0473
Language: lv
Date: 2016-07-18
Title: Priekšlikums PADOMES LĒMUMS par to līdzekļu piešķiršanu Āfrikas Miera nodrošināšanas fonda papildināšanai, kuri paredzēti 10. Eiropas Attīstības fonda projektos un par kuriem saistības atceltas

EIROPAS KOMISIJA
            Briselē, 18.7.2016
            COM(2016) 473 final
            2016/0228(NLE)
            Priekšlikums
            PADOMES LĒMUMS
            par to līdzekļu piešķiršanu Āfrikas Miera nodrošināšanas fonda papildināšanai, kuri paredzēti 10. Eiropas Attīstības fonda projektos un par kuriem saistības atceltas
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Āfrikas Miera nodrošināšanas fonds (APF) tika izveidots 2003. gadā Kotonū nolīguma
                  1
                ietvaros un tiek finansēts no Eiropas Attīstības fonda (EAF), t. i., ārpus Savienības vispārējā budžeta. APF ir kļuvis par vienu no svarīgākajiem instrumentiem Āfrikas un ES sadarbības īstenošanai miera un drošības jomā. APF finanšu resursi 2014.–2016. gada periodam
                  2
                ir jau gandrīz izsmelti. Saglabājoties pašreizējam izmantošanas tempam, tie būs izsmelti pirms perioda beigām. Ar 2017. un 2018. gadam paredzētajiem resursiem būtu arī jāspēj apmierināt Āfrikas Savienības pastāvīgās vajadzības un pieprasījumi, lai risinātu pašreizējās un jaunās drošības krīzes Āfrikā un reaģētu uz neparedzētiem apstākļiem. Ir jānodrošina APF finansējuma paredzamība un ilgtspēja. Pašlaik tiek lēsts, ka APF finansiālās vajadzības līdz 2018. gada beigām sasniedz 685 miljonus euro.
            
            
               Padomes Politikas un drošības komiteja (PDK) un Pastāvīgo pārstāvju komiteja (Coreper) ir apspriedušas APF finansiālo ilgtspēju, lai uz Komisijas priekšlikumu pamata nodrošinātu finansējumu līdz 2018. gadam
                  3
               . Savā 18. maija sanāksmē Coreper apstiprināja prezidentvalsts iesniegto kompromisu
                  4
               , proti, izmantot 10. EAF un 11. EAF līdzekļu kombinēšanu.
            
            
               Šā priekšlikuma projekta Padomes lēmumam mērķis ir saņemt Padomes atļauju izmantot 10. EAF atbrīvotos līdzekļus, lai papildinātu Āfrikas Miera nodrošināšanas fondu ar papildu summu līdz EUR 491,38 miljoniem, no kuriem EUR 475 miljoni tiks paredzēti, lai finansētu APF vajadzības līdz 2018. gada beigām, un EUR 16,38 miljoni segs atbalsta izdevumus, kas radušies Komisijai. Lai papildinātu šos izpildes rezervē iekļautos līdzekļus („neizmantojamā rezerve”), APF finansējumam tiks izmantoti līdzekļi no 11. EAF rezervēm (EUR 100 miljoni no ĀKK iekšējās rezerves, ja ĀKK Vēstnieku komiteja būs iepriekš apstiprinājusi Āfrikas Savienības pieprasījumu, un EUR 110 miljoni no valstu indikatīvo programmu / reģionu indikatīvo programmu (VIP/RIP) rezerves).
            
            
               •Saskanība ar pašreizējiem noteikumiem konkrētajā politikas jomā
            
            
               
                  APF ir viens no svarīgākajiem instrumentiem Āfrikas un ES sadarbības īstenošanai miera un drošības jomā atbilstīgi ES un Āfrikas kopējai stratēģijai, kas pieņemta 2007. gadā Lisabonā. 4. Āfrikas un ES augstākā līmeņa sanāksmē, kas notika 2014. gadā, tika atkārtoti apstiprināts, ka miers un drošība ir viena no piecām prioritārajām jomām kopējās stratēģijas īstenošanai.
               
               
                  Ņemot vērā Padomes 2015. gada 18. maija secinājumus par kopējo drošības un aizsardzības politiku (KDAP), Eiropas Ārējās darbības dienestam (EĀDD) un Komisijas dienestiem būtu jānovērtē Savienības instrumentu potenciāls spēju veidošanai drošības un attīstības atbalstam (CBSD), tostarp jāizvērtē APF pielāgošanas iespējas, lai pārskatītu tā ierobežojumus. Tikmēr ir būtiski, ka APF turpina sniegt rezultātus un palīdz sasniegt ES mērķus miera un drošības politikā.
               
               
                  Sekmējot APF darbību turpināšanu līdz 2018. gadam, šis priekšlikums galu galā arī palīdz sasniegt ilgtspējīgas attīstības mērķus (IAM), jo īpaši 16. ilgtspējīgas attīstības mērķi „Veicināt miermīlīgas un iekļaujošas sabiedrības izveidi ilgtspējīgai attīstībai, nodrošināt ikvienas personas piekļuvi tiesiskumam un veidot efektīvas, pārskatatbildīgas un iekļaujošas iestādes visos līmeņos”.
               
               
                  APF parasti tiek finansēts, izmantojot ĀKK iekšējai sadarbībai paredzētos EAF līdzekļus. Darbības, ko finansē ar papildu līdzekļiem, kuri piešķirti APF no izpildes rezerves („neizmantojamā rezerve”), arī turpmāk atbildīs vispārējiem un APF jomas konkrētajiem mērķiem, kas noteikti ĀKK iekšējā stratēģijā
                     5
                  .
               
               
                  Papildu līdzekļi tiks izmantoti saskaņā ar 11. EAF piemērojamiem noteikumiem un procedūrām. Šo līdzekļu plānojums tiks veikts ar Komisijas lēmumu, ar ko groza APF 2014.–2016. gada darbības programmu
                     6
                  , un Komisijas lēmumu, ar ko pieņem turpmāko APF darbības programmu 2017. un 2018. gadam. Abos gadījumos būs vajadzīgs Coreper apstiprinājums, kā paredzēts 11. EAF īstenošanas regulas
                     7
                   15. pantā.
               
            
            
               •Saskanība ar citām Savienības politikas jomām
            
            
               
                  NEATTIECAS
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               
                  11. EAF Iekšējā nolīguma 1. panta 4. punkts
                     8
                  .
               
               
                  11. EAF Iekšējā nolīguma 1. panta 4. punktā ir noteikts, ka Padomei jāpieņem vienprātīgs lēmums. 
               
            
            
               •Subsidiaritāte (neekskluzīvas kompetences gadījumā)
            
         
         
            
               
                  NEATTIECAS 
                     EAF ir izveidots ar dalībvalstu pārstāvju iekšējo nolīgumu, un tajā ir paredzēta iespēja izmantot atbrīvotos līdzekļus, ja Padome tam piekrīt
                     9
                  .
               
            
            
               •Proporcionalitāte
            
            
               
                  Priekšlikuma un jo īpaši ierosināto summu pamatā ir visaptveroša analīze, ko veica EĀDD/Komisijas dienesti (Padomes 2016. gada 10. maija Dokumenta 8662/16 pielikums). Priekšlikumā ir integrētas PDK vadlīnijas, piemēram, konkrētām izmaksām (karavīru algām) piemērojamais ierobežojums, un tāpēc – pretstatā agrākajai praksei – EAF finansējums vien vairs nesedz visas finansējuma vajadzības, kas Āfrikas Savienībai ir šajā jomā; jo īpaši tas attiecas uz miera atbalsta operācijām (PSO). Priekšlikuma pamatā arī ir pieņēmums, ka arī citi līdzekļu devēji sniegs savu finansiālo ieguldījumu. Jo īpaši tiek pieņemts, ka Āfrikas Savienības dalībvalstis pakāpeniski pildīs saistības, ko tās uzņēmās Āfrikas Savienības samitā 2015. gada jūnijā Johannesburgā, Dienvidāfrikā, proti, līdz 2020. gadam panākt, ka to ieguldījums miera atbalsta operācijās (PSO) sasniedz 25 %; tiek arī pieņemts, ka arī citi līdzekļu devēji, tostarp ANO, sniegs savu ieguldījumu. Arī ES dalībvalstīm ir iespēja sniegt brīvprātīgu ieguldījumu. Visbeidzot, priekšlikums atbilst PDK prasībai nodrošināt lielāku APF atbalsta līdzsvaru starp miera atbalsta operācijām un spēju veidošanas pasākumiem.
               
            
            
               •Instrumenta izvēle
            
            
               
                  EAF ir vienīgais APF paredzētā finansējuma avots ES līmenī. Juridisku ierobežojumu dēļ esošos ES instrumentus, kurus finansē no Savienības vispārējā budžeta, nevar izmantot operācijām, kas skar militārus vai aizsardzības aspektus, vai militāru dalībnieku atbalstam, izņemot viennozīmīgi civilus uzdevumus.
               
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi/spēkā esošo tiesību aktu atbilstības pārbaude
            
            
               
                  NEATTIECAS
               
            
            
               •Apspriešanās ar ieinteresētajām personām
            
            
               
                  NEATTIECAS
               
            
            
               •Ekspertu atzinumu pieprasīšana un izmantošana
            
            
               
                  NEATTIECAS
               
            
            
               •Ietekmes novērtējums
            
            
               
                  NEATTIECAS 
               
            
            
               •Normatīvā atbilstība un vienkāršošana
            
            
               
                  NEATTIECAS
               
            
            
               •Pamattiesības
            
            
               
                  Ar APF tiek atbalstītas Āfrikas vadītas miera atbalsta operācijas situācijās, kurās varētu būt apdraudētas pamattiesības. Papildus 11. EAF īstenošanas regulā ietvertajiem noteikumiem par pamattiesībām arī APF daudzgadu darbības programmā 2014.–2016. gadam ir iekļauti specifiski noteikumi, ar kuriem atbalsta „attiecīgo pamatnostādņu par cilvēktiesībām, sieviešu un bērnu aizsardzību bruņotos konfliktos un sieviešu lomu konfliktu risināšanā integrēšanu, kā arī ANO Drošības padomes Rezolūciju Nr. 1325, Nr. 1820 un Nr. 1612 piemērošanu”. Kā konkrēts piemērs ir APF atbalsts, kas paredzēts miera uzturētāju apmācībai cilvēktiesību jautājumos. Šie noteikumi ir arī ņemti vērā APF līgumattiecībās ar Āfrikas Savienības Komisiju.
               
            
            
               4.IETEKME UZ BUDŽETU
            
            
               
                  Nav (EAF ir ārpus ES budžeta).
               
            
         
         
            
               5.CITI ELEMENTI
            
            
               •Īstenošanas plāni un uzraudzības, novērtēšanas un ziņošanas kārtība
            
            
               
                  Uzraudzības, novērtēšanas un ziņošanas kārtība atbilst kārtībai, kas piemērojama 11. EAF un paredzēta attiecīgajās daudzgadu darbības programmās. Papildu attiecīgie pasākumi ir iekļauti arī Eiropas Komisijas un Āfrikas Savienības Komisijas 2016. gada 15. aprīlī parakstītajā atgādnē (aide-mémoire) par pasākumiem Āfrikas Savienības Komisijas stiprināšanai; Āfrikas Savienības Komisijai ir jāievēro šie pasākumi, īstenojot EAF netiešas pārvaldības veidā.
               
            
            
               •Skaidrojošie dokumenti (direktīvām)
            
            
               
                  NEATTIECAS
               
            
            
               •Konkrētu priekšlikuma noteikumu sīks skaidrojums
            
            
               
                  Priekšlikuma 1. panta 1. punktā ir noteikts, ka atbrīvotie 10. EAF projektu līdzekļi, kuru maksimālā summa ir EUR 491 387 500, tiks piešķirti APF papildināšanai, lai segtu APF 2014.–2016. gada darbības programmas atlikušās finansiālās vajadzības un 2017. un 2018. gada darbības programmas lēstās finansiālās vajadzības.
               
               
                  1. panta 2. punktā ir noteikts, ka maksimāli EUR 16 387 500 no 1. punktā minētās summas tiks piešķirti Komisijai atbalsta izdevumu segšanai. Aprēķins tika veikts, izmantojot to pašu attiecību (3,45 %), kas 11. EAF Iekšējā nolīguma 1. panta 2. punkta a) apakšpunktā ir paredzēta 11. EAF līdzekļu pārvaldībai.
               
               
                  1. panta 3. punktā ir noteikts, ka tiks piemēroti 11. EAF noteikumi (Īstenošanas regula un Finanšu regula
                     10
                  ).
               
               
                  2. pantā ir noteikts lēmuma spēkā stāšanās datums.
               
            
            
               2016/0228 (NLE)
            
            
               Priekšlikums
            
            
               PADOMES LĒMUMS
            
            
               par to līdzekļu piešķiršanu Āfrikas Miera nodrošināšanas fonda papildināšanai, kuri paredzēti 10. Eiropas Attīstības fonda projektos un par kuriem saistības atceltas
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību,
            
            
               ņemot vērā Padomē sanākušo Eiropas Savienības dalībvalstu valdību pārstāvju iekšējo nolīgumu par Eiropas Savienības palīdzības finansēšanu saskaņā ar daudzgadu finanšu shēmu laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu
                  11
               , un jo īpaši tā 1. panta 4. punktu,
            
            
               ņemot vērā Eiropas Komisijas priekšlikumu,
            
            
            
               tā kā:
            
         
         
            
               (1)Komisija, pieņemot 2014. gada 15. jūlija Lēmumu C(2014) 4907 par Āfrikas Miera nodrošināšanas fonda 2014.–2016. gada darbības programmu par labu Āfrikas Savienības Komisijai
                  12
               , ir piešķīrusi Āfrikas Miera nodrošināšanas fonda (APF) 2014.–2016. gada darbības programmai kopējo summu EUR 901 339 064,53 apmērā. No šīs summas EUR 900 000 000 ir no Eiropas Attīstības fonda (EAF), savukārt EUR 1 339 064,53 ir Dānijas Karalistes brīvprātīgs papildu ieguldījums.
            
            
               (2)Eiropas Savienība jau sniedz būtisku finansiālu ieguldījumu, lai atbalstītu Āfrikas Savienības reaģēšanas pasākumus uz pašreizējām un jaunām drošības krīzēm Āfrikā. Ir īstenoti vairāki pasākumi APF finansiālā ieguldījuma saglabāšanai ilgtspējīgā līmenī. Tomēr pašreizējās un turpmākās situācijas dēļ būs nepieciešams lielāks Savienības finansiālais ieguldījums, tostarp izmantojot APF, lai reaģētu uz Āfrikas Savienības prasībām.
            
            
               (3)Saskaņā ar aplēsēm APF papildu vajadzības 2016.–2018. gadā ir EUR 685 000 000.
            
            
               (4)Ir lietderīgi izmantot atbrīvotos 10. EAF projektu līdzekļus, lai segtu APF neapmierinātās finansējuma vajadzības 2016. gadam un reaģētu uz iespējamiem neparedzētiem apstākļiem, kā arī lai nodrošinātu APF finansējuma paredzamību līdz 2018. gada beigām.
            
            
               (5)Ar papildu APF līdzekļiem būtu jāfinansē APF darbības, tostarp atbalsts Āfrikas vadītām miera atbalsta operācijām (PSO), atbalsts Āfrikas miera un drošības sistēmas (APSA) darbības nodrošināšanai, atbalsts darbībām ar ātru ietekmi (agrīnās reaģēšanas mehānisms), kā arī jāsedz atbalsta izdevumi, kas radušies Komisijai.
            
            
               (6)Šie līdzekļi būtu jāizmanto saskaņā ar attiecīgajām APF daudzgadu darbības programmām
                  13
                un 11. EAF piemērojamiem noteikumiem un procedūrām, kā izklāstīts Padomes Regulās (ES) 2015/322
                  14
                un (ES) 2015/323
                  15
               ,
            
            
               IR PIEŅĒMUSI ŠO LĒMUMU.
            
            
               1. pants
            
            
               Lai 2016.–2018. gadā papildinātu APF, piešķir summu maksimāli EUR 491 387 500 apmērā no līdzekļiem, kuri paredzēti 10. Eiropas Attīstības fonda (EAF) projektos un par kuriem saistības atceltas.
            
            
               No šīs summas maksimāli EUR 16 387 500 piešķir, lai segtu atbalsta izdevumus, kas radušies Komisijai.
            
            
               Šos līdzekļus izmanto saskaņā ar 11. EAF piemērojamiem noteikumiem un procedūrām.
            
            
               2. pants
            
            
               Šis lēmums stājas spēkā nākamajā dienā pēc tā pieņemšanas.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  Partnerattiecību nolīgums starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas noslēgts 2000. gada 23. jūnijā Kotonū.
               
               
                  
                     (2)
                  Komisijas 2014. gada 15. jūlija Lēmums C(2014) 4907.
               
               
                  
                     (3)
                  Dokuments 164/15 ACP, 15.12.2015.
               
               
                  
                     (4)
                  Dokuments 8662/16, 10.5.2016.
               
               
                  
                     (5)
                  Komisijas 2015. gada 13. novembra Lēmums C(2015) 7766, ar ko pieņem 2014.–2020. gada stratēģijas dokumentu un indikatīvo programmu ĀKK iekšējai sadarbībai starp Eiropas Savienību un ĀKK valstu grupu.
               
               
                  
                     (6)
                  Komisijas 2014. gada 15. jūlija Lēmums C(2014) 4907.
               
               
                  
                     (7)
                  Padomes 2015. gada 2. marta Regula (ES) 2015/322 (OV L 58, 3.3.2015., 1. lpp.).
               
               
                  
                     (8)
                  Padomē sanākušo Eiropas Savienības dalībvalstu valdību pārstāvju Iekšējais nolīgums par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu (OV L 210, 6.8.2013., 1. lpp.).
               
               
                  
                     (9)
                  11. EAF Iekšējā nolīguma 1. panta 4. punkts un Padomes 2015. gada 2. marta Regulas (ES) 2015/323 par finanšu regulu, ko piemēro 11. Eiropas Attīstības fondam, 61. pants (OV L 58, 3.3.2015., 17. lpp.).
               
               
                  
                     (10)
                  Padomes Regula (ES) 2015/322 (2015. gada 2. marts) par 11. Eiropas Attīstības fonda īstenošanu (OV L 58, 3.3.2015., 1. lpp.) un Padomes Regula (ES) 2015/323 (2015. gada 2. marts) par finanšu regulu, ko piemēro 11. Eiropas Attīstības fondam (OV L 58, 3.3.2015., 17. lpp).
               
               
                  
                     (11)
                  OV L 210, 6.8.2013., 1. lpp.
               
               
                  
                     (12)
                  Komisijas Lēmums C(2014) 4907, kas grozīts ar Komisijas Lēmumiem C(2015) 1254, C(2015) 4995 un C(2015) 8627.
               
               
                  
                     (13)
                  Komisijas 2014. gada 15. jūlija Lēmums C(2014) 4907.
               
               
                  
                     (14)
                  Padomes Regula (ES) 2015/322 (2015. gada 2. marts) par 11. Eiropas Attīstības fonda īstenošanu (OV L 58, 3.3.2015., 1. lpp.).
               
               
                  
                     (15)
                  Padomes Regula (ES) 2015/323 (2015. gada 2. marts) par finanšu regulu, ko piemēro 11. Eiropas Attīstības fondam (OV L 58, 3.3.2015., 17. lpp).